Die titelsnit, “Jy is die storm” dien as bemoediging vir die luisteraars dat hulle moeilike omstandighede en uitdagings in hul lewens kan trotseer en uiteindelik oorwin. Die album omslag waarop die donker wolke in die agtergrond saampak en die donderstrale rondom Dewald se kop blits, dien as ‘n onbetwisbare visuele voorstelling van hierdie belangrike boodskap. In “Weg van die Ligte” bied hy ‘n gestroopte blik op die dikwels ontstuimige lewe van bekendes agter die skerms van die vermaaklikheidsbedryf.